
QVOD  STATVIT      FRVSTRA  DISICIVNT  HOMINES. 


In  VNIVERSITATE  HELSINGFORSIENSI  abhinc  annis 
duodecim  defendi  tirocinium  de  primo  Ciceronis  de  finibus  libro 
conscriptum,  in  quo  inter  alia  id  agebam,  ut  illius  operis  archety- 
pum  omissis  vocabulis  minime  laborare  demonstrarem.  tum  enim 
mihi  persuaseram  ex  varia  librariorum  indole  cognita  aliquid 
posse  ad  emendandos  veteres  libros  auxilii  sumi,  praesertim 
cum  non  de  singulis  voculis,  litteris,  lineis  in  plurimis  eiusdem 
aetatis  codicibus  similiter  fere  mutatis  quaereretur  —  cuius  modi 
vitiis  enumeratis  nunc  scatent  editiones  criticae  —  sed  quanta 
in  gravioribus  rebus  neglegentia,  quo  corruptionis  genere  et  quasi 
more  in  ipsis  archetypis  peccatum  esset,  quam  accuratissime  ex- 
poneretur.  neque  aha  has  adnotatiunculas  scribentis  fuit  de  uni- 
versa  re  sententia. 

Itaque  pauca  —  plura  enim  proferre  multa  vetant  —  dicam 
de  additamentis,  quae  in  Livii  libro  XXI  ante  me  vix  unum,  vel 
dicam  neminem  fugerunt  interpretem.  ita  fundamento  quodam 
disputationi|  iacto  nonnullos  eius  libri  locos  commentis  librario- 
rum  purgare  conabor  hisque  alios  quacumque  ratione  potero  sa- 
natos  admiscebo. 


Madvigius   in   Emendationibus   suis   Livianis,    quarum   famae 
nihil   mea   laude    addi    potest,    nonnuUa    enumeravit    additamenta 


librariorum;  nec  multa  et  simplicia  esse  dixit.  hoc  ut  concedam, 
illud  in  dubium  vocandum  existimo,  in  XXI  praesertim  libro,  ubi 
librarii  novam  operis  partem  inchoantis  licentia  quasi  integris 
viribus  usa  videatur.  qua  re  summo  illi  philologo  Gronowium,  quod 
aliquanto  plura  in  codicibus  Livianis  suspecta  habeat,  irridenti 
non  adsentior.  et  de  iis,  quos  infra  emendare  in  animo  est,  locis 
praemoneo,  si  quid  audacter  ex  codicibus  exclusisse  videbor,  con- 
firmari  coniecturam  tanta  additamentorum  minime  dubiorum  mul- 
titudine,  quantam  in  libro  XXI  re  vera  inesse  ex  hoc  quem  appo- 
nam  conspectu  elucet.  singulis  locis,  quos  enumerabo,  si  nihil 
adnotatum  est,  inter  omnes  constat  verbum  a  me  adlatum  in  co- 
dicibus  falso  additum  esse. 

Liv.  XXI  2,6  quidam  perperam  additur  C^,  qui  M^  —  notis 
utor  Luchsii,  qui  ut  recentissime,  ita  optime  hanc  Livii  partem 
edidit  — ;  dittographia  est. 

10.1  non  addunt  CM\ 
10,3     Hannonis  suadentis. 

11.2  iniuste  facere  ex  sequentibus  add.  C^ 

13.8  rebus   auctore    Woelfflino    hodie   recte   expungunt   edi- 

tores. 

19.9  Saguntini  delevit  Madvigius,  sequuntur  ceteri. 

22.1  haud  ante  minus  ex  antecedentibus. 

22.2  eum,  cum. 

22.4  ad  post  data.  . 

22.5  maritimam    oram    delere   voluit  Hertz,   alii;   ex   ante- 

cedentibus  irrepsit. 

25.5  incertum. 

25,11    in  (pacientia),  C  (M). 
25,11    cum. 

26.6  amnis  delet  Hearne  et  alii,  retinet  Luchs. 

27.6  tranavere,  C^  ex  antecedentibus. 

27.7  ex  [lo]  composito,  recte  sine  dubio  Fuegner  et  Schmidt. 
28,5     nantem  omnes  fere  improbant. 

28.8  ut  ante  cum  (quamvis  ingeniose  Harant:    VI). 
Minoris  nonnulla  horum  sunt  momenti,  ut  quae  sequuntur: 

29,5     hospiciis,  hospitis  pro  hostis. 

30,2     terrase,  terras  eas  pro  terrae. 

30,5     in  ante  itineris  additum  (contra  30,7  in  praefixo  caret 

exs  uperah  iles) . 
30,5     militibus  prc  milibus. 
30,11   victa  ea  aut  pro  victae  aut. 

31.4  in  ante  mediis  additum. 

31.5  inferior  tumi  pro  inferiorum. 

Similia  sunt  et,  cum  uno  in  capite  reperiantur,   notanda: 
32,7     altitudine,  altitudo  est  pro  altitudo. 
32,7     nives  aquae  (aeque)  pro  nivesque. 
32,7     inanimaliaque,  Valla  inanimaque. 

32.10  ex  ea  pro  ex. 

Quod   vero   in   eodem   capite    (32,7)   delevit    Madvigius 

vero,    quamvis    molestum,    tollere   non   ausim,   multo 

etiam  minus  in  fere  mutare. 

Post    hunc   fere  locum,    quamquam   praeter  morem   in   initio 

libri  observatum  omissa  non  ita  pauca  sunt,  ut  34,3  ratus,  multo 

tamen  plura;^falso  adduntur,  ut 

33,5  ab  ante  iniquitate,  de  quo  omnem  dubitationem  sustu- 
lit  Fuegner  (Neue  philologische  Rundschau,  1888, 
pag.  217). 

35.2  aut. 

35.3  praecedebant  pro  praebebant. 

35.11  ut. 

35.12  adflictis  pro  adjlxi. 


36.1  rectis  ac  si  istud  pro  rectis  saxis  ut. 

36.2  impeditus  dum  ille  pro  in  pedum  mille. 

36.8  tamen. 

37,2     venti  saepte,  centi  saepta,  venti  se  apta  pro  venti  apta. 

38.6  Taurinis   ne   Galli  pro    Taurini  Galli,   uode  Taurini 

Hannibali   certe   non   efficiendum    est;    ut    eummum 
Taurini  inde  Galli  tentandum  videtur. 

39.1  gentis  certe  expungendum  est. 

39.2  erat. 

40.7  qui  plures  paene  perierint  quam  supersint. 

41,4     non  poteram  aut  certe  aliquid  perperam  additum. 
41,4     erat. 

41.9  qui. 
43,4     Padus. 

haec  omnia  plurimi  iam  editores  expungunt. 

44.6  ad  Hiberum  est  Saguntum  paucissimi  retinendum  aut 

corrigendum  censent. 

50.3  minus. 

50.9  ut  ante  quo. 

52.7  ob  futiliaj. 

haec  nemo  tulit  editorum. 
52,2     uno  Gronowio  suspectum  aegre  defenditur. 

54.4  Magoni  Sauppe,  Luchs,  alii  nolunt. 

56.10  in  ante  tot  et 

63,14    in  ante  omen  sustulit  Madvigius. 


In  tanta  turba  additamentorum  certa  quaedam  genera  facile 
discernuntur,  ut  nomina  propria  addita,  19,9  Saguntini;  43,4 
Padus;  54,4  Magoni; 

haud  secus  31,9  Hannibal  adiectum  videbimus. 


Interpretamenta  non  desunt  aut  singulorum  verborum,  ut 
26,5  incertum;  28,5  nantem;  aut  complurium,  ut  22,5  maritimam 
oram;  44,6  ad  Hiberum  est  Saguntum;  nec  glossemata,  quibus 
amplificantur  verba  ipsius  auctoris,  ut  13,8  rebus;  22,2  eum;  33,5 
ab;  (52,2  uno); 

eidem  interpretandi  vel  amplificandi  studio  debita  infra  ex- 
ponam  5,3  iungendoque  et  11,3  stimulando. 

Quo  in  genere  etiam  graviora  peccata  reprehenduntur, 
ut  10,3  Hannonis  suadentis ;  40,7  qui  plures  paene  perierint  quam 
supersint; 

similia  prodentur  10,2  cum  adsensu  audientium;  40,io  nec 
umquam  vos;  43,9  facere  et. 

Partes  glossematum  videntur  esse  quae  adnotata  sunt  ad 
22,4  ad;  50,3  minus; 

his  post  adiungam  59,7  magis. 

Alia  prave  intellexit,  neglegentissime  interpretatus  est  librarius, 
ut  10,1  non;  25,ii  inpacientia;  25,ii  cum;  39,2  erat; 

cfr  infra  quae  dicam  de  3,i  quin;  20,4  censere;  27,5  virique. 

Huc  fortasse  referendum  est  que  saepius  perperam  additum, 
cuius  exempla  cum  iam  Madvigius  contulerit  quaedam,  ex  hoc 
libro  comparandum  est:    52,8  primosfquej  P;  (46,3  ex  [quoj  P); 

eadem  ratione  scribendum  est  42,3  et  cuius,  pro  et  cuiusque, 
quod  est  in  P,  et  56,1  quofquej  novus,  quibus  locis  verum  vidit 
Frigell;  nec  60,4  addendum  puto  iustitiae,  sed  que  delendum; 

infra  dicetur  de  8,9  armaque;  10,9  hominesque;  50,7  orna- 
tamque. 

Permultis  locis  plures  quam  oportuit  et  falsas  vjoculas  litte- 
rasque  adscripserunt  librarii,  ex  quibus  cum  veris  coniunctis  verba 
prorsus  inepta  finxerunt,  ut  vel  propter  illius  vitii  exempla  quam 


plurima  et  certissima  recidendo  saepius  quam  addendo  vicesimus 
primuB  Livii  liber  emendandus  esse  videatur. 

In  omni  hac  quaestione  magno  cum  fructu,  si  adessent,  ute- 
remur  adnotationibus  gloseematum,  quae  in  multis  antiquorum 
auctorum  codicibus,  vetustis  quoque,  variis  modis  adscripta  in- 
veniuntur,  nec  operam  perditurus  esse  videtur  si  quis  librariorum 
interpretamenta  addentium  consuetudinem  rationemque  accuratius 
cognoscendam  fusiusque  exponendam  susceperit. 

Nos  vero  iam  ad  singulos  Livii  locos  tractandos  transimus. 


Liv.  XXI  3,1.  In  Hasdrubalis  locum  haud  dubia  res  fuit 
quin  f  praerogativa  militaris,  qua  extemplo  iuvenis  Hannibal  in 
praetorium  delatus  imperatorque  ingenti  omnium  clamore  atque 
adsensu  appellatus  erat,  favor  plebis  sequebatur. 

Ita  locum  reHquit  Luchs  nec  sine  causa  desperatum  dixit. 
nam  lacunam  ubiubi  esse  putes,  quibuscumque  verbis  explen- 
dam  censeas,  in  re  incerta  nova  et  alia  moliendi  ratio  restat. 
qua  re  contrariam  viam  si  tento,  voluntas  certe  vituperanda  non 
est.  atque  summa  quidem  sententiae  minime  est  obecura:  certa  et 
quasi  absoluta  res  fuit  ea  quae  penes  milites  erat  in  Hasdruba- 
lis  interfecti  locum  optio,  quae  popuH  scitum  ut  tempore,  ita  vi 
et  auctoritate  praecessit.  qua  quidem  „militari  praerogativa" 
iam  imperator  appellatus  erat  Hannibal,  sequebatur  plebis  favor. 
iam  vero  deleto  quin  haec  ipsa  quam  explanavi  evadit  Ben- 
tentia : 

in  Hasdrubalis  locum  haud  dubia  res  fuit  praerogativa 
militaris.  qua  extemplo  iuvenis  Hannibal  in  praetorium  delatus 
imperatorque  ingenti  omnium  clamore  atque  adsensu  appellatus 


erat:  favor  plebis  sequebatur.     hunc  vixdum  puberem  Hasdru- 
bal  litteris  ad  se  accersierat  et  q.  s. 

in  hoc  verborum  contextu  minus  dure  sonant  in  Hasdrubalis 
locum  cum  ceteris  coniuncta,  et  caput  narrationis  [qua  extemplo 
etc.)  magis  fit  perspicuum,  et  maiore  vi  plebis  mentio  inducitur. 
addita  autem  videtur  quin  particula  ex  glossa,  quam  ex  36,4  haud 
dubia  res  visa  quin  fortasse  confinxit  librarius;  procedente  lon- 
gius  corruptela  in  C^  nata  sunt  praerogativam  militarem  et  se- 
queretur. 


XXI  5,8.  quibus  oppugnandis  quia  haud  dubie  Romana  arma 
movebantur,  in  Olcadum  prius  fines  —  ultra  Hiberum  ea  gens  in 
parte  magis  quam  in  dicione  Carthaginiensium  erat  —  induxit 
exercitum,  ut  non  petisse  Saguntinos,  sed  rerum  serie  finitimis 
domitis  gentibus  iungendoque  tractus  ad  id  bellum  videri  posset. 

Suspectum  illud  iungendoque  vix  tutatur  Plin.  ep.  III  19,2 
praedia  agris  meis  vicina  atque  etiam  inserta  venalia  sunt;  in 
his  me  multa  sollicitant,  aliqua  nec  minora  deterrent;  sollicitat 
primum  ipsa  pulchritudo  iungendi^  quod  quamvis  in  epistula 
multo  aptius  dicitur.  et  Cic.  Att.  VII  2  turpitudo  coniungendi 
cum  tyranno,  et  Tac.  ann.  VI  26  Nerva  abstinentiam  cibi  con- 
iunxity  quae  contulit  Luterbacher,  quid  sit  ixmgendum  apparet, 
in  Livii  loco  non  apparet.  et  qui  regiones  alienas  suis  adiungit, 
iam  non  trahitur  ad  beUum,  sed  consulto  rem  agit,  certa  ratione 
adductus.  nihil  ad  rem  est  vincendoque  Gronovii,  a  Madvigio  haud 
improbatum.  iungenda,  quod  est  in  Cantabrigiensi  Hbro,  ego  in 
archetypo  non  dubito  quin  primum  interpretandi  gratia  superscrip- 
tum  sit  verbis  rerum  serie,  deinde  in  Livii  verba  transpositum 
irrepserit,  tum  in  iungendoque  correctiun  sit,  unde  postremo 
iungendisque  in  M*  est  factum.    ita  si  scripseris: 

ut  non  petisse  Saguntinos,  sed  rerum  serie,  Jinitimis  domitis 
gentibus,  tractus  ad  id  bellum  videri  posset,  nihil  quisquam 
amplius  desiderabit. 


XXI  5,6.  vere  primo  in  Vaccaeos  promotum  bellum.  Her- 
mandica  et  Arbocala,  eorum  urbes,  vi  captae.  Arbocala  et  vir- 
tute  et  multitudine  oppidanorum  diu  defensa.  ab  Hermandica 
et  q.  s. 

Paulo  ante  cum  Cartala,  urbs  opulenta,  caput  gentis  Olca- 
dum  commemorata  sit,  legentem  oflfendit  urbes,  et  in  codicibus, 
id  quod  multo  gravius  est,  cartaeorum  repertum  est  vel  casta- 
eorum  (C)  et  cartoerum,  cartorum  (M),  quae  unde  orta  essent 
nemo  explicavit.  nonne  de  castellis  cogitandum  est?  castri  no- 
minis  quamquam  prorsus  sic  positi  non  satis  idoneum  mihi  est 
exemplum  —  conferenda  tamen  Callistrati  verba  (Digest.  27,  1,  17 
§7)  inquilini  castrorum  et  qui  in  eodem  castro  sunt  ac  notum 
illud  Comelii  Nepotis  in  Phrygia  castrum  —  non  pudet  referre 
quae  ex  codicibuS  videntur  erui  posse: 

Hermandica  et  Arbocala,  castra  eorum,  vi  capta. 

quae  si  ita  scripta  exstiterint,  quis  non  peius  corrupta  esse 
miretur? 


XXI  8,4.  oppidani  ad  omnia  tuenda  atque  obeunda  multi- 
fariam  distineri  coepti  sunt  non  sufficiebant. 

Codicum  vitia  alii  aliter  reparant:  ante  ad  ponunt  quod  vel 
ut  vel  qui  —  hoc  quidem  male  — ,  ante  multifariam  alii  dum 
aut  postquam  addunt.  ego  ante  multifariam  potius  intercidisse 
existimo  quoniam,  quod  et  litterarum  similitudine  et  sententia 
paulo    melius    commendatur,    nisi    forte   haec   vera  est  lectio  — 


dubiis  enim  in  rebus  duas  nonnumquam  proferre  coniecturas  a  se- 
veris  artis  criticae  praeceptis  abhorrere  non  concesserim  — : 

oppidani  ad  omnia  tuenda  atque  obeunda  multifariam  dis- 
tineri  coacti  non  sufficiebant 

neque  enim  iniuria  recentioribus  omnibus  expungendum  vi- 
detur  sunt,  et  languet  in  fervida  oratione  coepti  minime  necessa- 
rium.  nec  tamen  nego  difficilius  futurum  fuisse  librariis  coepti 
quam  coacti  retinere. 


XXI  8,9.  itaque  quo  acrius  et  confertim  magis  utrimque 
pugnabant,  eo  plures  vulnerabantur  nuUo  inter  arma  corporaque 
vano  intercidente  telo. 

In  codicibus  oppugnabant,  pugnabantur,  pugnabatur  nata 
videntur  sola  addendi  vel  mutandi  licentia;  in  sequentibus  non 
dubito  ex  Pollei  coniectura  deleto  que  scribere  inter  arta  corpora. 


XXI  10,2.  Hanno  unus  adversus  senatum  causam  foederis 
magno  silentio  propter  auctoritatem  suam  [cum  adsensu  au- 
dientiumj  egit,  per  deos  foederum  arbitros  ac  testis  senatum 
obtestans,  ne  Romanum  cum  Saguntino  suscitarent  bellum. 

Excluso  manifesto,  nisi  prorsus  fallor,  glossemate  omnia 
recte  se  habent  '.  nam  post  haec  verba  unus  adversus  senatum 
nihil  efficitur  variis  corrigendi  conatibus:  non  cum  adsensu  au- 
dientium,  quod  editoribus  probavit  Eichhoflf  —  mehus  erat  nec 
cum  adsensu  audientium  — ,  parum  cum  adsensu  audientium, 
non  adsensum  Lipsii,  quod  vix  latinum  est,  et  quae  aha  excogi- 
taverunt  pluribus  verbis  etiam  minus  veri  similia.     neque  hoc  ipso 


'  Idem  iam  video  multo  ante  Grutero  in  mentem  venisse. 

loco  indicium  deest  falsarii  grassantis,  Hannonis  suadentis,  quod 
post  testes  additum  ab  omnibus  deprehensum  et  reiectum  est 
—  quo  quidam  adductus  multo  etiam  plura  delere  voluit.  quod 
in  eodem  capite,  10,6,  M  habet  „re8  ex  foedere  repetuntur  de 
re  repetuntur''  potius  excuses.  nec  10,8  sed  Tarento,  idest  Ita- 
lia,  non  abstinueramus  ex  Joedere  Kiehlium  sequi  audeo,  id  est 
Italia  excludentem,  quam  coniecturam  ex  Luclieii  adnotatione 
critica  cognovi. 

Contra  10,9  vicerunt  ergo  dii  hominesque  quid  sibi  voluerit 
Weissenbom  multa  moliens,  ut  que  servaret,  non  video.  nam 
licet  sescentiens  coniungantur  di  hominesque  et  homines  Ro- 
mani  dicantur,  hoc  loco  nec  homines  vicisse  cuiusquam  inter- 
est  nec  qui  homines  sint  intellegitur.  itaque  Madvig,  Woelfflin, 
Luchs,  H.  J.  Mueller,  omnino  prudentissimus  quisque  hac  in  re 
codicibus  non  tam  religiose  obsequitur. 

Paulo  post  10,12  Luchsio  non  concesserim  addendum  esse 
arhitror,  existimo  vel  simile;  si  quid  mutandum  est,  potius  omisso 
ita  scribe:  nec  dedendum  solum  ad piaculum  rupti foederis,  sed, 
si  nemo  deposceret^  devehendum  in  ultimas  maris  terrarumque  oras, 
ablegandum  eo,  unde  nec  ad  nos  nomenfamaque  eius  accidere  ne- 
que  ille  sollicitare  quietae  civitatis  statum  possit,  ego  censeo: 
legatos  extemplo  Romam  mittendos  et  q.  s.  deposcit  ut  recte 
in  imperfectum  tempus  migrare  iusserit  Luchs,  possit  tamen  ne- 
scio  an  habeat  quo  defendatur. 


XXI  11,8.     interim    animos    eorum  nunc    ira  in  hostes  fsti- 
mulandoj,  nunc  spe  praemiorum  accendit. 

Rursus  non  dubitavi  gerundium  ex  mediae  aetatis  ac  fere 
hodiemo  italicae  linguae  mpre  positum  Livii  sermone  excludere, 
praesertim  quo  et  numeri  orationis  turbentur  et  sententia  frustra 
oneretur.  nam  quod  pro  testimonio  adfertur  44,4  accendit  prae- 
terea  et  stimulat  animos  dolor  iniuria  indignitas,  id  ipsum,  ut 
est,  sanum,  male  imitatus  est  qui  hunc  quem  tractamus  locum 
interpolavit ;  neque  enim  quisquam  stimulando  accendit  („anstachelnd 
entzundet"),  oportuit  saltem  nunc  ira  in  hostes  stimulat  fingi. 


XXI  12,4.  Alco  insciis  Saguntinis,  precibus  aliquid  motu- 
rum  ratus,  cum  ad  Hannibalem  noctu  transisset,  postquam  nihil 
lacrimae  movebant  condicionesque  tristes  ut  ab  irato  auctore 
ferebantur,  transfuga  ex  oratore  factus  apud  hostem  mansit, 
moriturum  adfirmans,  qui  sub  condicionibus  iis  de  pace  ageret. 

Omnes   auctore  damnant,   victore  malunt.     illud  tamen  reti- 

nendum    censeo    et    facilem  exphcationem    admittere:    erat    sine 

dubio  Hannibal  auctor  condicionum,  insciis  praesertim  Sagunti- 

nis    cum    ageret    Alco.     contra    13,5    recte   opponuntur  ut  victor 

fert  Hannibal,  sic  vos  ut  victi  audietis. 


XXI  12,6.  has  pacis  leges  abnuente  Alcone  accepturos  Sa- 
guntinos,  Alorcus,  vinci  animos  ubi  alia  vincantur  adfirmans, 
se  pacis  eius  interpretem  fore  pollicetur. 

Nec  alia  placet,  futtile  sane  hoc  loco  verbum,  nec  arma 
Gronowii,  nedum  tela,  ilia,  similia.    mihi  magis  arridet 

vinci  animos  ubi  omnia  (oTa)  vincantur. 

aliud  est  13,5  cum  omnia  victoris  sint;  confer  tamen,  si  ar- 
gumenta  desideres,  13,6  urbem  fere  totam  habet,  13,8  omnium 
potestas  ei  facta. 

XXI  17,8.  et  duae  romanae  legioneB  cum  suo  iusto  equi- 
tatu. 

Usener  itisto  deleri  iussit,  et  tam  in  simplici  narratione  quid 
ambo  agant  suo  iusto  parum  invenio;  suo  tamen  potius  librariis 
deberi  puto;  cfr.  X  25,16  cum  exercitu  iusto  consulari;  XLI  21,4 
cum  iusto  numero. 


XXI  20,1.  ita  nequiquam  peragrata  Hispania  in  Galliam 
transeunt.  in  iis  nova  terribilisque  species  visa  est,  quod  armati 
—  ita  mos  gentis  erat  —  in  concilium  venerunt.  cum  verbis  extol- 
lentes  gloriam  virtutemque  populi  Romani  ac  magnitudinem  im- 
perii  petissent,  ne  Poeno  bellum  Italiae  inferenti  per  agros  ur- 
besque  suas  transitum  darent,  tantus  cum  fremitu  risus  dicitur 
ortus,  ut  vix  a  magistratibus  maioribusque  natu  iuventus  seda- 
retur.  adeo  stolida  impudensque  postulatio  visa  est  [censere], 
ne  in  Italiam  transmittant  Galli  bellum;  ipsos  id  avertere  in 
se  agrosque  suos  pro  alienis  populandos  obicere. 

Multa  exscripsi,  nihil  tamen  novi  ut  proferrem.  verba  in  iis 
ad  tempus  refero,  ut  solet  inibi;  quare  quibusdam  multa  et  in- 
certa  volventibus  minime  adsentior. 

Post  nisi  deleto,  ut  voluit  Gronowius,  censere  non  stat  sen- 
tentia.  ipsos  id  avertere  et  q.  s.  obliqua  oratio  est  mirantium 
et  interrogantium  ' ;  cui  cum  a  librariis  male  impositum  esset  re- 
gens  verbum  censendi,  deinde  post  visa  est  prorsus  ineptum  lo- 
cum  obtinuit. 


1  De   Livio   interrogationes    coniunctivas  vitante  cfr.  librum  Fr.  Fuegneri,  multis 
rebus  praeclarum,  qui  inscribitur  „Liviu8  XXI  —  XXIII"  (Berolini  1888). 

XXI  20,9.  ita  peragratis  Hispania  Gallia  populisque 
legati  Romam  redeunt  haud  ita  multo  post  quam  consules  in  pro- 
vincias  profecti  erant.  civitatem  omnem  in  exspectatione  belli 
erectam  invenerunt,  satis  constante  fama  iam  Hiberum  Poenos 
tramisisse. 

Verba  optimi  codicis  Puteani,  hoc  loco  servati,  exscripsi  nec 
adfirmaverim  ipsius  Livii  non  esse,  collatis  praesertim  quae  sunt 
Cic.  prov.  consul.  13,33  quas  regiones  quasque  gentis  nullae  nobis 
antea  litterae,  nulla  vox,  nulla  fama  notas  fecerat,  ea^  noster 
imperator  nosterque  exercitus  et  populi  Romani  arma  peragra- 
runt.  P^  scriptum  est  Hispaniae  et  Galliae  populis,  Luchsio 
praeeunte  in  editionibus  Hispaniae  Galliaeque  populis.  verum 
tam  nude  posita  peragratis  populis  maxime  omnium  displicent, 
et  elegantius  Curtius  VI  2,  6,18  Indos  atque  ultima  orientis  per- 
agrare.  itaque  aut  tradita  verba  servanda  sunt  aut  ex  P '  re- 
iecto  populisque  asyndeton  hac  in  re  haud  absonum  statuendum: 

peragratis  Hispania  Gallia  legati  Romam  redeunt. 

In  sequentibus  in,  quod  in  P  est  ante  exspectatione,  omit- 
tunt;  paulo  expeditius  tamen  erit  in  exspectationem,  nam  et 
aHi  et  Livius  in  spem  erigi  dixerunt,  et  ut  spe,  ita  non  sola  ex- 
spectatione  erigimur. 


XXI  21,10.  inde  partiens  curas  simul  in  inferendum  atque 
arcendum  bellum,  ne,  dum  ipse  terrestri  per  Hispaniam  Gal- 
liamque  itinere  Italiam  peteret,  nuda  apertaque  Romanis 
Africa  ab  Sicilia  esset,  valido  praesidio  firmare  eam  statuit. 

Galliasque  ex  P^  edunt,  sed  quoniam  nulla  subest  causa, 
cur  varietur  numerus  nominum  terrarum,  ex  P '  (galliamsque)  po- 
tius    Galliamque   videtur    scribendum    esse.     concinne   et  hoc 


^A 

Livius    et  23^2  Jauces  quae  Hispanias  Galliis  <  iungunt ;  cfr.  20^1 
peragrata  Hispania  in  Galliam  transeunt. 


XXI  27,6.  ibi  raptim  caesa  materia  ratesque  fahricatae, 
in  quibus  equi  [virique]  et  alia  onera  traicerentur.  Hispani 
sine  ulla  mole  in  utres  vestimentis  coniectis  ipsi  caetris  super- 
positis  incubantes  fiumen  tranavere,  et  alius  exercitus  ratibus 
iunctis  traiectus  et  q.  s. 

Virique,  quod  tollendum  indicavi,  hic  non  dubito  quin  ex 
initio  capitis  fequites  virique)  repetitum  sit.  inter  equos  et  alia 
onera  risum  paene  movet  viri;  et  mox  Hispani,  quae  maxima 
erat  pars  copiarum  Hannonis,  tranasse  flumen  dicuntur,  alius 
exercitus  ratibus  traiectus.  prorsus  recte  aliis  locis  de  equis 
virisque,  id  est  equitibus  peditibusque  loquitur  Livius,  nec  inepte 
alio  sensu  XXVI  4,8  de  iaculis  in  equos  virosque  passim  coniectis. 


XXI  30,7.  Alpis  quidem  habitari,  coli,  gignere  atque  alere 
animantes;  pervias  faucis  esse  exercitibus.  eos  ipsos  quos 
cemant  legatos  non  pinnis  sublime  elatos  Alpis  transgressos.  ne 
maiores  quidem  eorum  indigenas,  sed  advenas  Italiae  cultores 
has  ipsas  Alpis  ingentibus  saepe  agminibus  cum  Hberis  ac  con- 
iugibus  migrantium  modo  tuto  transmisisse.  militi  quidem  armato 
quid  invium  aut  inexsuperabile  esse. 

Ex  coniectura  Heerwageni  speciosa  faucis  pro  paucis,  quod 
est  in  Puteano,  scripsit  Luchs;  maHm  Baltem  fauces  esse  pervias 
exercitibus.  verum  etiam  sic  offendit  inter  Alpium  nomina  ter 
posita  faucium  mentio  inopinata.  In  recentioribus  libris  nec  in- 
vias  esse  additur;  veri  similius  est  scribere: 

pervias  paucis  esse,  haud  invias  esse  exercitibus, 
in  quibus  et  cetera  et  initia  vQihomm  paucis,  haud  negle- 
gentiam  Kbrariorum  excusant.  non  statim  de  exercitibus  locutum 
esse  Hannibalem  quis  negat?  et  vide  quam  eleganter  duobus 
illis  membris  pervias  paucis,  haud  invias  exercitibus  respondeant 
quae  sequuntur:  legatos  Alpis  transgressos,  maiores  eorum  has 
ipsas  Alpis  ingentibus  saepe  agminibus  transmisisse ;  tum  demum 
exercitibus  illud  quasi  firmatur:  militi  quidem  armato  etc. 


XXI  31,7.  huius  seditionis  peropportuna  disceptatio  cum  ad 
Hannibalem  delata  esset,  arbiter  regni  factus,  quod  ea  sena- 
tus  principumque  sententia  fuerat,  imperium  maiori  restituit. 

Delecta  fere  meliores  codices,  deteriores  reiecta;  quod  qui- 
dem  de  barbaris  et  praesente  Hannibale  dictum  praeferrem  Woelff- 
lini  coniecturae  delegata.  sed  ex  C^  M^  restitui  delata,  quod  vix 
differt  a  delecta  et  solita  addendi  potius  quam  omittendi  consue- 
tudine  in  C '  M '  corruptum  est. 


XXI  31,9.  sedatis  [Hannibal]  certaminibus  Allobrogum 
cum  iam  Alpes  peteret,  non  recta  regione  iter  instituit,  sed  ad 
laevam  in  Tricastinos  inflexit. 

Nomen  Hannibalis,  vel  elegantissime  collocatum,  tamen  per 
se  displicet,  cum  aliud  nullum  sit  oppositum;  et,  quod  gravius 
est,  abest  a  Mediceo  libro,  cuius  prima  saepe  manu  fidelior  ser- 
vatur  archetypi  memoria. 


XXI  31,11.     nam    cum    aquae    vim   vphat  ingentem,  non  ta- 
men    navium   patiens  est,  quia  nuUis  coercitus  ripis,  pluribus  si- 

mul  neque  iisdem  alveis  fluens,  nova  semper  vada  novosque  gur- 
gites  —  et  ob  eadem  pediti  quoque  incerta  via  est  — ,  ad  hoc 
saxa  glareosa  volvens  nihil  stabile  nec  tutum  ingredienti  praebet. 
Verbis  Livii  plerique  post  gurgites  addunt  gignit,  nihil  Wei- 
senborniana  editio  (octava  mihi  adest  anni  1888).  facilius  inter 
gurgites  atque  et  nescio  anfert  intercidisse  putandum  sit. 


XXI  33,4.  iam  montani  signo  dato  ex  castellis  ad  statio- 
nem  solitam  conveniebant,  cum  repente  conspiciunt  alios  arce 
occupata  sua  super  caput  imminentis,  alios  via  transire  hostis. 
utraque  simul  obiecta  res  oculis  animisque  immobiles  parumper 
eos  defixit.  deinde  ut  trepidationem  in  angustiis  suoque  ipsum 
tumultu  misceri  agmen  videre,  equis  maxime  constematis,  quid- 
quid  adiecissent  ipsi  terroris  satis  ad  pemiciem  fore  rati,  per- 
versis  rupibus  iuxta  invia  ac  devia  adsueti  decummt.  tum 
vero  simul  ab  hostibus  simul  ab  iniquitate  locorum  Poeni  oppu- 
gnabantur. 

Codicum  verba  corrapta  restituere  omnium  fortasse  optime 
sic  voluit  Unger:  pervasis  rupibus  iuxta  in  vias  ac  devia  ad- 
sueti  decurrunt.  plurimi  diversis  rupibus  edunt,  obliti  barbaros 
signo  dato  ex  castellis  ad  stationem  solitam  convenisse,  nec  «di- 
versis  mpibus»  fuisse  dispersos.  brevius  haec  narrat  Polybius 
(III  61)  quam  ut  eius  ex  verbis  erui  vemm  possit.  iam  vero 
cum  turbato  hostium  agmine  sine  dubio  praeoccupavisse  existi- 
mandi  sint  montani  locos  superiores,  ad  quos  procedere  oporte- 
ret  Poenos,  undique  ut  hos  illi  vexarent,  ita  scribendum  esse  con- 
icio: 

praeversi  de  rupibus  iuxta  in  viam  ac  de  via  adsueti 
decurrunt. 

quibus  verbis  egregie,  ni  fallor,  depiDguntur  montani  de  ru- 
pibus  superioribus  praeoccupatis  iam  ante  Romanorum  agmen 
<dn  viam»  currentes  et  eodem  tempore  rursus,  «de  via»  cum  de- 
siluerint,  ex  latere  hostes  dcoppugnantesj);  cfr.  34,9  occursantes 
per  obliqua  montani  viam  insedere.  in  archetypo  horum  codi- 
cum  facile  ex  perversis  fieri  potuit  praeversi  de,  ex  in  viam  item 
invia. 


XXI  33,11.  castellum  inde,  quod  caput  eius  regionis  erat, 
viculosque  circumiectos  capit  et  captivo  f  ac  pecoribus  per  tri- 
duum  exercitum  aluit. 

Et  captivos  Polybius  et  frumentum  commemorat;  captivos 
igitur  scribunt  editores,  addunt  cibo.  Melius  sane  summa  rei 
exprimitur  omisso  post  capit  molesto  illo  et  captivos  nec  addito 
cibo;  hoc  tamen  intercidisse  non  pemego,  quoniam  c  et  b  htte- 
ras  maxime  turbant  C  et  M  codices. 


XXI  34,9.  occursantes  per  obliqua  montani  rupto  medio 
agmine  viam  insedere. 

Ex  codicum  lectionibus  (montani  erupto,  montaniae  rapto) 
rupto  eliciendum,  non  interrupto  tentandum. 


XXI  36,7.  per  nudam  infra  glaciem  fluentemque  tabem  li- 
quescentis  nivis  ingrediebantur.  taetra  ibi  luctatio  erat  ut  a  ■!■  lu- 
brica  glacie  non  recipiente  vestigium. 

Ut  a  illa  a  Woelfflino,  Luchsio,  aliis  delentur;  via  lubrica 
Sauppe,    reiecto    glacie    veri    similius    via   lubrica    non    scribit 

Mueller.     contra  ego  hoc   loco   servatum,  quia  facile  potest  fieri, 
malim  utrumque  ita  correctum:  uda  lubrica  glacie. 


XXI  37,5.  quadriduum  circa  rupem  consumptum  iumentis 
prope  fame  absumptis ;  nuda  enim  fere  cacumina  sunt,  et  si  quid 
est  pabuli  obruunt  nives.  inferiora  valles  apricosque  quos- 
dam  colles  habent  rivosque  prope  silvas  et  iam  humano 
cultu  digniora  loca.  ibi  iumenta  in  pabulum  missa  et  quies  fes- 
sis  hominibus  data.  triduo  inde  ad  planum  descensum  iam  et 
locis  mollioribus  et  accolarum  ingeniis. 

Weissenbomii  haud  improbabilis  est  coniectura  apricosque. 
ex  cosque  nata  videntur  quosqam  (C  •),  quosdam  (M),  quod  pro- 
nomen  hic  nihil  agit.  etiam  peius  est  in  sequentibus  rivosque 
prope  silvas,  nec  multo  melius  Madvigii  rivosque  et  prope  silvas. 
quoniam  et  «nuda  montium  cacuminaD  et  antea  dmmanes  arbores» 
sunt  commemorata,  iam  de  perviis  silvis  agi  videtur,  quod  ad 
colles  falso  relatum,  PUIOS,  facile  pro  RIUOS  habebatur;  61, i 
«reditum»  pro  «joeditum»  P*  habet;  61,4  raefectos  pro  praefectos 
ex  eodem  codice  adnotatur.  sic  igitur  scribendum  censeo: 

inferiora  valles  apricosque  colles  habent  pervias- 
que  prope  silvas  et  iam  humano  cultu  digniora  loca. 


XXI   38,5.     Taurini  inde  Galli  proxuma  gens  erat  in  Ita- 
liam  degresso  supra  dubitanter  conieci;    Taurinis  ne  Galli  C  M. 


XXI  40,10.  reliquias  extremas  hostis,  non  hostem  habetis. 
ac  nihil  magis  vereor,  quam  ne,  cum  pugnaveritis,  Alpes 
vicisse  Hannibalem  videantur. 

Ita  fere  restituuntur  Livii  verba  ex  Madvigii  sententia,  qua  mam- 
plexus  est  Luchs,  omisso  tamen  post  cum  pronomine  vos,  quo 
facile  caremus,  si  quidem  Poeni  quoque  pugnaturi  erant.  in 
archetypo  additamentum  fuisse  puto  eius  modi:  (quam  ne  cum 
pugnaveritis,  Alpes)  nec  umquam  vos  (vicisse  Hannibalem  vide- 
antur),  unde  exstitisse  videntur  quae  nunc  sunt  in  CM:  nec  um- 
quam  vos  cum  pugnaveritis  Alpes  et  q.  s. 


XXI  41,11.  licuit  ad  Erycem  clausos  ultimo  supplicio  hu- 
manorum  fame  interficere. 

Aut  suppliciorum  scribendum  aut  humano,  quod  praetule- 
rim;  traditam  lectionem  non  idoneis  exemplis  defendit  Weissen- 
born  IV  9,3  ultima  publicorum  malorum  et  prorsus  alieno 
XXVII  44,8. 


XXI  43,».  tempus  est  iam  opulenta  vos  ac  ditia  stipendia 
facere  et  magna  operae  pretia  mereri,  tantum  itineris  per 
tot  montes  fluminaque  et  tot  armatas  gentes  emensos. 

Operae  mirum  quantum  languet  nullo  adiectivo  ornatum. 
quare  tot  et  talibus  consideratis  additamentis  librariorum,  quae 
in  hoc  libro  manifesta  sunt,  non  potui  quin  proponerem  ut  scri- 
beretur : 

tempus  est  iam  opulenta  vos  ac  ditia  stipendia,  magnae 

operae  pretia,  mereri. 


XXI  44,6.  circumscribit  includitque  nos  terminis  montium 
fluminumque,  quos  non  excedamus,  neque  eos,  quos  statuit,  ter- 
minos  observat.  me  transieris  Hiberum,  ne  quid  rei  tibi  sit  cum 

Saguntinis  [ad  Hiberum  est  Saguntum],  nusquam  te  vesti- 
gio  moveris!»  parum  est  quod  veterrimas  provincias  meas  Sici- 
liam  ac  Sardiniam  ademisti?  adimis  etiam  Hispanias?  et 
inde  si  decessero,  in  Africam  transcendes.  transcen- 
des  autem  dico?  duos  consules  huius  anni,  unum  in  Africam, 
alterum  in  Hispaniam  miserunt.  nihil  usquam  nobis  reUctum  est, 
et  q.  s. 

Recte,  ut  solet,  Luchs  egit,  cum  seclusit  ad  Hiberum  est 
Saguntum.  nam  at  liberum  est  Saguntum  etiamsi  quis  commen- 
tus  est,  nihilo  minus,  immo  magis  conturbat  orationis  contextum. 
additamentum  in  P  est,  in  recentioribus  non  est.  in  eadem  vero 
ratione  constans  ex  iisdem  Hbris  quae  sequuntur  debuit  Luchs  ita  scri- 
bere,  addita  una  vocula  iam,  ne  ea  quidem  prorsus  necessaria: 

Siciliam  ac  Sardiniam  adimit.  in  Hispanias  et,  inde 
si  cessero,  in  Africam  transcendet.  transcendet  autem 
dico:  duos  consules  huius  anni  unum  in  Africam,  alterum  in 
Hispaniam  iam  miserunt. 

ita  adimit  et  transcendit  antecedentibus  illis  circumscribit, 
includit,  observat  respondent;  in  sequentibus  iam  fracta  oratio- 
nis  figuratae  vi  de  certa  re  pluraUs  numerus  ponitur:  miserunt, 
sicut  antea  depoposcerunt.  contra  si  ex  P '  et  coniectura  Heer- 
wageni  in  textum  iUata  erunt  ademisti,  adimis  et  q.  s.,  perplexe  Li- 
vius  in  HannibaUs  oratione  tum  Romanum  tum  nescio  quem  Poenum 
de  alterutro  secunda  utentem  persona  inducit,  cum  paulo  ante  dux  de 
se  ipse  prima  persona  egerit.  debentur  hae  coniecturae  verbis 
veterrimis  provincias  meas  adimit,  in  quibus  meas  iUud  rettu- 
lerunt  ad  Poenum,  quem  loquentem  fingunt.  immo  suas  Hanni- 
bal  dixit  provincias,  sicut  omnino  in  hac  cohortatione  ad  se  ip- 
sum  plurima  refert,  ut  barbaris  gentibus  fiduciam  imperatoris  ini- 
ciat.  in  P  codice  adimis  ex  adimit  corruptum  nihU  singulare 
habet;  cfr.  si  tanti  est  dimissis  P',  dimissit  P^  pro  dimisit  48,2. 

In  fine  capitis  qui  aut  fixum  aut  destinatum  sustulerunt, 
eoB  sequi  non  audeo.  praeterea  ibi  coniecturam  Mauricii  Hauptii 
contemptu  vitae  telum  silentio  praeterire  non  oportuit  Luchsium. 


XXI  50,7.  ei  fretum  intranti  rex  Hiero  classem  ornatam- 
que  obviam  duxit. 

Quod  in  P  est  ornatamque,  ei  adiciunt  plerique  armatam 
vel  aliud  simile.  itaque  etiam  nuperrime  in  Archivo  Woelffliniano 
(VII  pag.  302)  instructam  armatamque  commendatur,  quod  ex 
Liv.  XLII  45,7  certa  quadam  ratione  efficiatur.  at  hoc  XXI  libri 
loco  ornatam  ante  omnia  dici  oportuit  classem,  in  qua  salutandi 
et  gratulandi  causa  rex  veheretur,  armatam  et  instructam  fuisse  ni- 
hil  attinet  narrare.  et  cum  saepius  in  hoc  libro  que  perperam  addi- 
tum  reprehendas,  dubium  non  videtur  quin  sic  optime  scribatur: 

rea?  Hiero  classem  ornatam  obviam  duxit. 


XXI  5!£,io.  sparsos  et  incompositos,  ad  hoc  gravis  praeda 
plerosque  cum  inopinato  invasissent,  ingentem  terrorem  caedem- 
que  ac  fugam  usque  ad  castra  stationesque  hostium  fecere ;  unde 
multitudine  effiisa  pulsi  rursus  subsidio  suorum  proelium  restitue- 
re  (Romani).  varia  inde  pugna  sequentesque  f  cumque  ad  extre- 
mum  aequassent  certamen  maior  tamen  f  hostium  Romanos  fama 
victoriae  fuit. 

Corruptum  multis  locis  verborum  contextum  ita  restituere 
conatus  sum: 

varia  inde  pugna,  sequentesque  cum  Poeni  ad  extremum 
aequassent  certamen,  maior  tamen  post  in  Romanos  fama  vic- 
toriae  vertit. 

reddenda  ratio  est  mutationum.  ac  primum  haec  fere  requiri 
videntur:  abeuntes  tandem  proelio,  quod  commiBissent,  Romanos 
a  Poenis  laceBsitos  eese,  ita  demum  ab  his  quamvis  multa  clade 
ante  vexatis  aequatum  esse  certamen,  victores  tamen  propter  il- 
lam  cladem,  quam  ad  ipsa  castra  hostium  intulissent,  postea  po- 
tius  visos  esse  Romanos.  de  vertit,  quod  compendio  scriptum 
non  multum  discrepat  a  fuit  et  intransitive  positum  a  librariis 
non  facile  intellectum  est,  comparandus  est  locus  multis  in  rebus 
huic  simillimus,  Liv.  IX  38,8  cum  anceps  caedes  fuisset^  ad- 
versae  tamen  rei  famae  in  Romanos  vertit.  nec  vio- 
lenter  cum  que  aperte  corruptum  in  cum  peni,  hostium  in 
post  in  correxisse  mihi  videor.  Luchs  cedentes  Grono- 
wii,  penes  Madvigii  in  verba  Livii  intulit,  alterum  que  sus- 
tulit;  priorem  sententiae  partem  talem  reddidit,  Heusingerum 
secutus:  sequentes  cedentesque  cum  ad  extremum  aequassent  cer- 
tamen;  posteriorem  nondum  sanatam  r^liquit,  additis  multis  ver- 
bis  ita  refingendam  proposuit:  maior  tamen  hostium  numerus 
quia  cecidit,  penes  Romanos  fama  victoriae  fuit.  aHi  aliis  verbis 
damna  quae  opinantur  hic  esse  resarciunt.  utrum  horum  sit  an 
mea  sententia  probabiUor  qui  legent  viderint;  in  re  incertissima 
nihil  adfirmo. 


XXI  56,8.  itaque  nocte  insequenti  cum  praesidium  castro- 
rum  et  quod  reHquum  ex  magnaparte  miHtum  erat  ratibus  Tre- 
biam  traicerent,  aut  nihil  sensere  et  q.  s. 

Luchs  fexj  fuga  semermium  fmagna  ex  parte  militum)  ver- 
bis  Livii  immiscuit;  alii  aliter,  ut  fit,  lacunam  explent,  quam  hic 
esse  iis  persuasit,  ut  solet,  Heerwagen.  Tutius  mihi  visum  est 
levissima  mutatione  scribere: 

quod  reliquum  ex  magno  paratu  militum  erat. 

verbum  non  usitatum  in  P  difficile  fuit  integrum  conservare. 
paratu  militum  et  armorum  a  Sallustio  scriptum  esse  testatur 
Gellius  II  27,2;  Livius  quaravis  non  eodem  modo  X  41,3  omnem 
occulti  sacri  paratum  dixit,  et  amici,  equitatus,  exercitus  ab  op- 
timo  quoque  auctore  parari  dicuntur.  et  ad  haec  quae  conieci 
tendere  videntur  quae  huic  loco  vicina  sunt,  ut  62, i  quicquid 
Romanarum  virium  erat;  illis  copiis  defendi  posse  Romanorum 
imperium;  53,5  consulares  exercitus;  63,7  parari  ad  certamen 
milites  iubet;  64,6  Sempronius  omnem  equitatum,  sex  milia  pe- 
ditum,  omnes  copias  eduxit;  55,4  duodeviginti  milia  Romana 
erant  et  q.  s. ;  57,2  duobus  consularibus  exercitibus. 


XXI  59,7.  pugna  raro  magis  ulla  1  ae  aut  utriusque  par- 
tis  pernicie  clarior  fuisset,  si  extendi  eam  dies  in  longum  spa- 
tium  sivisset. 

Postea  eum  narret  Livius  acriorem  fuisse  concursum  quam 
ipsam  caedem  et  aequatam  ferme  pugnam  et  cladem  parem  et 
ab  neutra  parte  sescentis  plus  peditibus  et  dimidium  eius  equi- 
tum  cecidisse,  verbis  quae  antecedunt  corruptis  apparet  scripto- 
rem  haec  fere  voluisse  dicere:  si  longior  fuisset  dies,  parem  fu- 
turam  fuisse  pemiciem  et  Romanorum  et  Poenorum,  qua  re  cla- 
rissimam  omnium  evadere  potuisse  pugnam.  scribendum  igitur 
censeo  misso  magis  hoc  modo: 

pugna  raro  ulla  aequata  utriusque  partis  pernicie  clarior 
fuisset. 

vix  quemquam  puto  negare  de  aequata  utriusque  partis 
pernicie  potius  agi  quam  de  saevitate  aut  aequa  ipsius  pugnae 
sorte,  quibus  nil  sane  obstabat  temporis  brevitas.  eam  ob  rem 
acquiescendum  non  statui  aliorum  inventis:  magis  ulla  saeva 
(aequa,  dubia)    aut.    ex    litteris    aequatautri  ante  u  obscurato  a 

facile    ortum    est  ae  aut    utri.     librarii  vero  desiderabant  magis 
illa,  ex  quibuB  in  verba  auctoris  inculcatis  remanebat  magis. 


XXI  62,6.  et  in  agro  Amiternino  multis  locis  hominum 
species  procul  candida  veste  visas  nec  cum  ullo  congressos. 

Ita  non  dubito  ex  deterioribus  codicibus  scribere  nec,  ut  voluit 
Luchs,  addere  eos,  quod  facile  subauditur. 


Haec  retractanti  mihi  in  aHud  denuo  tempus  condere  et  re- 
ponere  in  animo  fuit,  verum,  'ut  ait  in  vicesimo  quiuto  Hbro  Li- 
vius,  si  in  occasionis  momento,  cuius  praetervolat  opportunitas, 
cunctatus   paulum  fueris,  nequiquam  mox  omissam  quaeres. 

